[a-berzh Alan Monfort]    Jañ-Mai ker,    Abaoe an deroù em eus lavaret e heulian Geriadur ar stlenneg evit ma zroidigezhioù.    Kejet em boa ouzhoc'h e Roazhon, gant Philippe, evit kinnig OOo. Lavaret ho poa deomp e oa bet soñjet traoù zo abaoe Geriadur ar stlenneg. Goulennet em boa diganeoc'h daoust hag e oa bet embannet ho roll gerioù. Ne oa ket bet. Goulennet em boa diganeoc'h daoust hag e veze kavet war Internet. Ne veze ket kennebeut hoc'h eus respontet din. E miz Du 2004 e oa, me gav din. Neuze n'on ket bet  plijet pa 'm eus lennet ne oa ket bet heuliet ho roll. Ne 'm eus lennet kemennadenn ebet evit reiñ deomp chomlec'h ho pajennoù.    Rebechet e eo bet deomp na heuliañ ket ho skouer. C'hwi kennebeut : KETAL am eus lennet war ho roll. ETREFAS a lennan war ar meziantoù troet ganeoc'h ha Fulup Jakez. Ret eo heuliañ ho skouer, neuze ret e vefe bet deomp arverañ ar ger milliget FURMAD, bet dilezet gant F. Jakez e unan e troidigezh SKYPE. Ha rebechet eo bet outañ bezañ dilezet ar ger-mañ ? Ret e vefe bet  deomp arverañ KEVREAÑ (o talvezout «relier» ha n'eo ket «connecter»).    Setu chomlec'h ho roll :  http://jdrapier.club.fr/KDE/geriaoueg.html     Pet ger a zo war ho roll ? 200-300 ? Tizhet hon eus 830 ger en hor roll. Ha roet hon eus ar chomlec'h diouzhtu. Neuze ez eo klokoc'h hor geriaoueg eget ho hini, da vihanañ. Hag arveret hon eus geriadurioù ar fizik, ar jedoniezh, ar mediaoù ivez.    Setu chomlec'h hor roll :    http://hizivandeiz.free.fr/loadnevez/220.htm     evel-se e vo keñveriet hor rolloù gant ar re a lenno an destenn-mañ.    Setu displegadenn ar ger Edition/Embann gant Geriadur ar stlenneg (p. 142) :  1391. édition  editing  embann  1. Moulañ ur bodad disoc'hoù oc'h ober gant mentrezhoù kevaraez d'ur pajennaozañ lavaret.  2.  Sevel pe daskemmañ ur restr roadennoù pe goulevioù    kevaraezañ : permettre    hag ouzhpenn (pajenn 267) :  2562. menu Edition  Edit menu  lañser Embann  Lañser a zo ennañ arc'hadoù embann evel Troc'hañ, Eilañ, Pegañ, h.a.    Aet on skuizh gant rebech-mañ rebech diwar-benn ger-mañ-ger. Meur a c'houlenn am eus savet ouzhoc'h, da lavaret eo tud an Ofis (s.o. ar goulenn diwar-benn postel/postelioù da skouer). Ne respontit ket. Neuze bremañ ne respontin ket ken ouzh ho  rebechoù. Labourat a rin.    A galon,    Alan Monfort